Σφυρίδα κρασάτη με σκόρδο και μαϊντανό
Ένα εύκολο, νόστιμο και θρεπτικό πιάτο με ψάρι ιδανικό για το καθημερινό τραπέζι που θα ευχαριστήσει όλη την οικογένεια.
4 φέτες σφυρίδα (περίπου 230 γρ. η καθεμία), 4 ντομάτες από κονσέρβα, καλά στραγγισμένες και κομμένες σε λεπτές φέτες, 1 ποτήρι λευκό ξηρό κρασί λίγο ελαιόλαδο αλάτι, πιπέρι, 3 κ.σ. μαϊντανός, ψιλοκομμένος, 1 σκελίδα σκόρδο, ψιλοκομμένη, χυμός από 1/2 λεμόνι (προαιρετικά)
Για να ετοιμάσουμε την σφυρίδα κρασάτη με σκόρδο και μαϊντανό σ’ ένα μεσαίο αντικολλητικό τηγάνι με καπάκι ζεσταίνετε το ελαιόλαδο και στρώνετε τις φέτες ντομάτας έτσι ώστε να καλύψετε ολόκληρη την επιφάνεια του τηγανιού.Ρίχνετε το ψιλοκομμένο σκόρδο και αλατοπίπερο και από πάνω βάζετε τις φέτες του ψαριού.«Σβήνετε» το φαγητό με το κρασί (αμέσως με το που βάζετε το ψάρι, ρίχνετε και το κρασί ή αφήνετε πρώτα να μαγειρευτεί για 1 - 2 λεπτά πριν το προσθέσετε), πασπαλίζετε με τον ψιλοκομμένο μαϊντανό και κλείνετε το καπάκι.Αφήνετε το φαγητό να σιγοβράσει για 6 - 7 λεπτά περίπου (ανάλογα και με το πάχος του ψαριού) και το κατεβάζετε από τη φωτιά.Αν σας αρέσει το λεμόνι στο ψάρι, περιχύνετε το φαγητό με το χυμό λεμονιού.Σερβίρετε την αχνιστή σφυρίδα όσο είναι ακόμη ζεστή.
Κρασί,Ντομάτα